શક્ય એટલા વળતરનો લાભ મેળવો : કારના વિમાની પોલિસી પર જે ડિસ્કાઉંટ મળી શકતું હોય છે એને ઘણી વાર કારના માલિકો જતું કરી દેતા હોય છે. અથવા તેઓ સામાન્ય રીતે એ બાબતે સજાગ નથી હોતા. જો તમે એક સારા વાહન ચાલક છો એનો અર્થ એ થયો કે તમે ક્યારેય અકસ્માત કરવાના નથી અને એના પરિણામ સ્વરૂપ તમારી પાસે નો - ક્લેઈમ બોનસ કમાવાની તક છે, જેના પરિણામ સ્વરૂપે તમારે ઓછું પ્રિમિયમ ભરવાનું આવશે. તમે ગ્રુપ ડિસ્કાઉંટ તેમજ ઓછા માઈલેજના વપરાશ બદલ પણ ડિસ્કાઉંટ મેળવી શકો છો. એક જ વિમાકર્તા પાસેથી એક કરતાં વધારે પ્રકારના વિમા ખરીદવાથી (દા.ત. મકાનનો વિમો અને કારનો વિમો) અથવા તમામ વાહનોના વિમા એક જ વિમાકર્તા પાસેથી ખરીદવાથી પણ ઓછું પ્રિમિયમ ભરવાનો લાભ તમે મેળવી શકો છો. જો તમે તમારી કારમાં એંટી - થેફ્ટ ડીવાઈસ (ચોરી ન થઈ શકે એવું યંત્ર) ફિટ કરાવો છો તો તમે પ્રિમિયમ ચાર્જમાં ઘટાડો કરવાની માગણી કરી શકો છો, કે જે માટે વિમા કંપની તમારી સાથે સંમત થશે.